CELEX: 62009TA0146(01)
Language: fi
Date: 2016-07-14 00:00:00
Title: Asia T-146/09 RENV: Unionin yleisen tuomioistuimen tuomio 14.7.2016 – Parker Hannifin Manufacturing ja Parker-Hannifin v. komissio (Kilpailu — Kartellit tai muut yhteistoimintajärjestelyt — Aluksilla käytettävien siirtoletkujen Euroopan markkinat — Hintojen vahvistamista, markkinoiden jakamista ja kaupallisesti arkaluonteisten tietojen vaihtamista koskevat sopimukset — Kilpailusääntöjen rikkomista merkitsevästä toiminnasta vastuuseen joutuminen — Taloudellisen jatkuvuuden periaate — Yksilöllisen vastuun periaate — Sakot — Raskauttavat seikat — Johtajan rooli — 10 prosentin yläraja — Täysi harkintavalta)

29.8.2016   
            
            
               FI
            
            
               Euroopan unionin virallinen lehti
            
            
               C 314/17
            
         Unionin yleisen tuomioistuimen tuomio 14.7.2016 – Parker Hannifin Manufacturing ja Parker-Hannifin v. komissio
   (Asia T-146/09 RENV) (1)
   
   ((Kilpailu - Kartellit tai muut yhteistoimintajärjestelyt - Aluksilla käytettävien siirtoletkujen Euroopan markkinat - Hintojen vahvistamista, markkinoiden jakamista ja kaupallisesti arkaluonteisten tietojen vaihtamista koskevat sopimukset - Kilpailusääntöjen rikkomista merkitsevästä toiminnasta vastuuseen joutuminen - Taloudellisen jatkuvuuden periaate - Yksilöllisen vastuun periaate - Sakot - Raskauttavat seikat - Johtajan rooli - 10 prosentin yläraja - Täysi harkintavalta))
   (2016/C 314/23)
   Oikeudenkäyntikieli: englanti
   
      Asianosaiset
   
   
      Kantajat: Parker Hannifin Manufacturing Srl (aiemmin Parker ITR Srl) (Corsico, Italia) ja Parker Hannifin Corp. (Mayfield Heights, Ohio, Yhdysvallat) (edustajat: asianajajat B. Amory, F. Marchini Camia ja É. Barbier de La Serre)
   
      Vastaaja: Euroopan komissio (asiamiehet: V. Bottka, S. Noë ja R. Sauer)
   
      Oikeudenkäynnin kohde
   
   Kanne, jossa on kyse ensisijaisesti SEUT 263 artiklaan perustuvasta vaatimuksesta kumota [EY] 81 artiklan ja ETA-sopimuksen 53 artiklan mukaisesta menettelystä (Asia COMP/39406 – Aluksilla käytettävät siirtoletkut) 28.1.2009 tehty komission päätös K(2009) 428 lopullinen kantajia koskevilta osin ja toissijaisesti SEUT 263 artiklaan perustuvasta vaatimuksesta kumota kantajille mainitussa päätöksessä määrätty sakko tai alentaa sen määrää huomattavasti
   
      Tuomiolauselma
   
   
               1)
            
            
               [EY] 81 artiklan ja ETA-sopimuksen 53 artiklan mukaisesta menettelystä (asia COMP/39406 – Aluksilla käytettävät siirtoletkut) 28.1.2009 tehdyn komission päätöksen K(2009) 428 lopullinen 2 artiklan ensimmäisen kohdan e alakohta kumotaan siltä osin kuin Parker Hannifin Corp:in yhteisvastuullisesti maksettavana olevan sakon määrää korotettiin 30 prosentilla sellaisten raskauttavien seikkojen nojalla, jotka perustuivat ITR SpA:n toimimiseen johtajana ajalla 11.6.1999–30.9.2001, ja siltä osin kuin Euroopan komissio ei ole laskenut pelkästään Parker ITR Srl:n liikevaihdon perusteella [EY] 81 ja [EY] 82 artiklassa vahvistettujen kilpailusääntöjen täytäntöönpanosta 16.12.2002 annetun neuvoston asetuksen (EY) N:o 1/2003 23 artiklan 2 kohdassa säädettyä liikevaihdon 10 prosentin ylärajaa sille sakon osalle, josta Parker ITR oli yksin vastuussa ajankohtaa 1.1.2002 edeltävällä ajanjaksolla.
            
         
               2)
            
            
               Parker Hannifin Manufacturing Srl:lle, joka oli aiemmin Parker ITR, määrätyn sakon määräksi vahvistetaan 19 945 728 euroa, josta Parker-Hannifin on yhteisvastuussa 6 400 000 euroon saakka.
            
         
               3)
            
            
               Kanne hylätään muilta osin.
            
         
               4)
            
            
               Parker Hannifin Manufacturing, Parker-Hannifin ja komissio vastaavat omista oikeudenkäyntikuluistaan.
            
         
      (1)  EUVL C 141, 20.6.2009.